lflage/wiki-talks huggingface dataset:
Vita:Vujity Tvrtko

message: A lap módosításai a polc.hu adatbázisán alapulnak.
http://www.polc.hu/konyv/ujabb_pokoli_tortenetek/125542/ - a könyv oldaláról elérhető a többi könyv is.
Az esetleges formai hibákért elnézést kérek, nem vagyok túl tapasztalt a szerkesztésben...
Laci - 2009. dec. 09. 09:49
Úr Isten! Senki nem érzi a kedves de hősies riporter magánlegendáját? Aki csinálta igazán csinálhatná kicsit objektívebbre.
Neil Cohren vita 2010. március 13., 10:29 (CET)
Neil: Úgy látszik, az elmúlt négy és fél évben senki sem érezte fontosnak az objektivitás minimális illúziójának fenntartását, a legenda tompítását, vagy a kritikák megfogalmazását. Pityu.

message: "Egy magyarországi horvát családba született. Balogh Szilárdként lett anyakönyvezve, 17 éves korában vette fel későbbi nevét: a Vujity édesanyja családneve, Tvrtko a Szilárd horvát megfelelője. Ő az első magyarországi horvát, aki ezt a névváltoztatást megtette.[7] Kiállását üzenetnek tartja a határon túli magyarság felé, hogy ők is bátran merjék vállalni magyar neveiket."
Vagy tizedszeri olvasasra jottem ra, hogy azzal, hogy o magyarorszagi horvatkent felvette a horvat nevet, biztatja arra a hataron tuli magyarokat arra, hogy ok is vegyek fel a magyar neveiket, de szerintem ezt a par mondatot at kene irni mert jelenleg nagyon osszezavaroan van fogalmazva.
thread_title:  Osszezavaro mondatok
Vita:Rösler Endre

message: Szerintem Rösler-nek kellene írni a nevét, rövid ö-vel (német eredetű). Lásd , , , , , , , valamint az otthoni régi lemezeken is rövid ö-vel van. Akela vita 2009. január 15., 13:44 (CET)
Igen, német nemesi származású volt, de ajtaján is Rőslernek írta. Ez már 30 éve lerágott csont.--Sir Morosus vita 2013. július 3., 11:04 (CEST)
thread_title:  Megjegyzés
Vita:Nagyfogú tömpeujjú-vidra

message: A cikk szerint főleg Kongóban fordul elő (ez vajon a Kongói Köztársaság vagy a KDK?), az enwiki szerint viszont a Kongó medencéjét kivéve. Melyik az igaz? --Hkoala  2011. október 12., 21:18 (CEST)
thread_title:  Kongó
Vita:Clippers Rockabilly Zenekar

message: Köszönöm szépen, hogy visszaállítottátok a lapot.
A http://www.clippers.hu/biohun.html én "Dixiee" írtam, és én is másoltam be ide az oldalra.
Elnézést, hogy erről előre nem tájékoztattalak benneteket!
További sok sikert a Wikipédiához!  2009. január 15., 17:23

message: Lásd itt: Wikipédia:Törlésre javasolt lapok/Clippers Rockabilly Zenekar – Crimeavita 2020. július 29., 09:23 (CEST)
thread_title:  A törlési megbeszélés eredménye (2020. július)
Vita:76-os trolibusz (Budapest)

message: Látom hogy a további infókba általam berakott (76-os troli megszűnik) cikket visszavonták .... Akkor ezek szerint a 76-os troli megszűnése csak egy áprilisi tréfa volt ???? 🤔🤔🤔🤔 Maxell miklós vita 2023. február 3., 15:38 (CET)
thread_title:  További infók
Vita:Kisterenye–Kál-Kápolna-vasútvonal

message: Helló!
Elárulja Valaki nekem, hogy ezek a piktogramok hol elérhetők egy helyen?--Rakás vita 2013. február 7., 10:23 (CET)

message: Micsoda csemege ez a vasútvonal az Akh. 263. pont szerelmeseinek! --Malatinszky vita 2012. május 25., 15:42 (CEST)
thread_title:  Kötőjelek
Fájlvita:Enbéká-username (aláírásba)1.jpg

message: Kedves Enbéká!
A második változat már szinte tökéletes.
Már csak két megjegyzés:
1. „Wikipédia közösség” nincs. A szószerkezet tagjainak viszonyát (szórenddel és) toldalékokkal jelezzük. Írhatod, hogy „a Wikipédia közössége” vagy „wikipédiás közösség”, netán „wikis közösség” (nekem messze ez utóbbi tetszik a legjobban, de ez szubjektív). Mindenesetre, ha melléknevet képzel belőle, akkor kisbetűvel kell írni, akármi is az a melléknév.
2. Ha még a „regisztrálj” után is kitennéd a felkiáltójelet, végképp boldog lennék.
Kösz a türelmedért:
P/c vita 2009. január 16., 18:59 (CET)
replies: text: :Közösségi akar lenni, csak lejött a széléből :S -  vitaa 2009. január 18., 18:17 (CET)
thread_title:  Wikiplakát
Vita:Librettó

message: Ennek a listának itt mi értelme van? Miért pont az erdélyi librettisták? és hol vannak a többiek? Mi van a sziámi librettistákkal? az olaszokkal? a kínaiakkal? a tagalogokkal? Ez így értelmetlen. A híres librettistákban benne vannak a elghíresebbek. A többinek kell egy komprehenzív listát csinálni (Erdélyi librettisták listája), de nem ide kell őket beírni exkluzíve, hanyagolva a többi nemzet librettistáját. --Xiǎolóng   vigyázz, harap!  2011. szeptember 20., 23:01 (CEST)
thread_title:  Erdélyi librettisták
Portálvita:Budapest

message: Csak nálam látszik úgy, hogy minden doboz tetején
[ szerkesztés]
felirat van? --Bitman vita 2009. január 17., 09:19 (CET)
thread_title:  Sablonprobléma? 

message: Megújult a portál kinézete, ezzel a következő extrák járnak:
* Allapos rendszer
** Rejtett szerkesztőgombok a fejléccímek mellett
*** Bevezetőnek nincs, annak itt a hivatkozása: Portál:Budapest/Bevezetés.
* Letisztultabb kód
Az utóbbi nem az egészre igaz, mivel a fejléc eléggé érdekesen lett megoldva. Amúgy pedig a színekben nem vagyok teljesen biztos, de ezt is többé-kevésbé lehet gyorsan cserélni a Portál:Budapest/Fejléc alatt. ~  Boro  2009. szeptember 20., 12:15 (CEST)
thread_title:  Dizájn 

message: Boróka! Ezt a gyászkeretes, a fénykép mögött fekete hátteres dizájn a Tiéd? – Burumbátor Hyde Park Corner 2009. szeptember 20., 12:23 (CEST)
replies: text: Enyém és ronda és. ~  Boro  2009. szeptember 20., 12:27 (CEST)
thread_title:  Gyász
Vita:Bosszú El Pasóban

message: Sziasztok!
Bátorkodtam kiegészíteni a cselekmény. Ez alapján javasolnám, hogy csonk jelzés lekerüljön róla! Üdv: Kalocsai Tamás vita 2017. július 10., 11:22 (CEST)
Indokolt fenntartani az "erősen hiányos" kitételt a cselekményre vonatkozóan? Elég hosszan írtam le... :( Üdv: Kalocsai Tamás vita 2018. augusztus 17., 10:21 (CEST)
thread_title:  Cselekmény leírása
Vita:Tiszabő

message: a lakosság nagy része roma származású. Tudom mert én is ott lakok, és az egyikük vagyok. de vitatkozzunk róla. 
Heló! Te tudod. De ne vitatkozzunk róla. OsvátA Palackposta 2009. január 17., 13:22 (CET)

message: Azt az információt, hogy a faluban Nepomuki Szent János-szobor van, kivettem a szócikkből. A tegnapi napon jártam a faluban, és miután az adódó helyszíneken (templomkert, Tisza-part) nem találtam, a helyieket kérdezgettem felőle. Öt embert kérdeztem meg (valamint járőröző rendőröket), egyikük sem hallott még róla, végül egy idős ember mondta el, hogy régen a mai főutca és Gorkij utca kereszteződésében valóban állt egy szent szobra, de annak a helyén már régóta egy kereszt áll. Véletlenül belebotlottam a polgármesterbe is, aki szintén nem tud Nepomuki-szoborról, bár azt mondta, hogy a templomkertben a közeljövőben felállítanak egy régi szobrot, hogy Nepomuki-e, azt nem tudja. A templom előtt a posztamenst már el is helyezték, ha meglesz, megnézem, addig is jobb kivenni a szócikkből ezt az információt. Pasztilla 2020. október 25., 07:19 (CET)
replies: text: A szerkesztő, aki az információt betette, kilenc éve inaktív. Pasztilla 2020. október 25., 07:19 (CET)
thread_title:  Nepomuki Szent János-szobor a faluban 

message: Mága Zoltán hegedűművész és Bakondi György politikus is tiszabei. Írta Tolnai Antal, az iskola pedagógusa, majd igazgatója 1984-1993.  2001:4C4D:2151:7F00:6C31:36DF:4E84:60FC (vita) 2023. szeptember 10., 21:54 (CEST)
replies: text: Es hol írta? Solymári vita 2023. szeptember 10., 23:14 (CEST)
thread_title:  Híressegek
Vita:Arany Tarsoly

message: A cikk szó szerinti szakaszokat tartalmaz a lap honlapjáról. A lap tulajdonosa és főszerkesztője ehhez hozzájárult:

message: "Az első számot szinte napok alatt elkapkodták. A példányszáma azóta töretlenül növekszik."
Nincs forrása, viszont kifejezetten reklámízű megfogalmazás.
A lap "hitvallásáról" szóló szakasz kifejezetten nem lexikoncikkbe való: terjengős, patetikus, T/1-ben íródott.
Egyetlen belső link nincs benne, és kizárólag a lap honlapja alapján készült, vagy legalább is nem tüntet fel egyéb forrást.
Azért nem törlésre jelölöm a cikket, mert azt gondolom, hogy egy magyarországi folyóíratnak helye van a wikin. Viszont ez a cikk annyira gáz, hogy súrolja a törlési javaslat határát. Piraeus vita 2009. október 7., 23:15 (CEST)
thread_title:  reklám, nincs forrás, wiki jelölőnyelv
Vita:B6-vitamin

message: Javítgatom, amit értek, de segít valaki értelmezni a "béta- és gamma anyagok eltávolítása" részt? (Nekem béta-anyag a béta-karotin, gamma a gamma-hidroxi-butirát...)
György Pál fedezte föl, a holland, az angol, és egyéb nyelvű wikipédisták szerint.
thread_title:  Béta- és gamma-anyagok
Vita:Herczog Edit

message: A cikk lektorálandó, mert a benne használt elnevezések nem követik a helyesírás szabályait, a szöveg ömlesztett és hiányoznak a belső hivatkozások. Cassandro  Ħelyőrség 2009. január 17., 14:59 (CET)
thread_title:  Lektor
Vita:Anna brit királynő

message: Gyakorlatilag nincs egy ép mondata, egyik ilyen követi a másikát: Anna életét mind a magánszférában, mind a trónutódlás és a vallási polarizáció területén válságok övezték. Az alant megadott két db irodalom mind Anna vélt homoszexualitásával foglalkozik. A mondatok szinte egytől egyig betegek. Bennófogadó 2009. január 17., 15:02 (CET)
thread_title: Lektor sablon
Vita:Künsztler Tamás

message: :szerkeszthetek-e egy emléklapot az elhunyttestvérem tiszteletére? a neve :Künsztler Tamás(proféta).Omega elsődobosa volt,l962-64-igköszönettel: rachel 
replies: text: --79.176.187.24 (vita) 2009. január 17., 10:06 (CET)
Emléklapot a Wikipédián semmiképpen, de ha megfelel a nevezetességi irányelveknek, akkor egy elhunyt zenészről szóló szócikknek van helye. Nézz szét itt!
Az a tapasztalatunk, hogy csak ritkán sikerül egy enciklopédiához illő hűvösen tartozkodó cikket írnia azoknak,  akik közel állnak ahhoz, akiről a cikk szól. Most létrehoztam egy Künsztler Tamás cikkcsonkot. Azt javasolom, hogy a cikk vitalapján sorold fel azokat az információkat, amikkel ki lehet egészíteni a cikket. A Könnyűzenei műhely tagjaihoz annak vitalapján fordulhatsz segítségért, ők majd beledolgozzák az általad szállított információka a cikkbe. Ha a testvéredről készült fotókat feltöltöd a Commons-ba, akkor azokból is belekerülhet egy-kettő a cikkbe. A fotók feltöltéséhez itt tudsz segítséget kérni: Kocsmafal.
Karmelaüzenőlap 2009. január 17., 16:04 (CET)
Ebből a cikkből nem derül ki, hogy meghalt. Jó lenne a születési évszámát is megállapítani. SyP 2009. január 17., 19:24 (CET)
thread_title: A Wikipédia:Tudakozóból idemásolva

message: :: A cikkből áthoztam az „én” formában megfogalmazottakat Karmelaüzenőlap 2009. január 24., 13:15 (CET)
A leghüségesebb zenésztársa ,Benkö Lászlo volt,aki sokkév mulva a báttyám sirköavatásán,csak Ő jelent meg.Erről egy képet is fogok küldeni.Minden tiszteletem a Benkö Lacié.Ő megadta az elsődobosának a végtiszteletet. 
Szerkesztési összfoglaló: „Künstler Tamás huga vagyok” =
thread_title:  „Künstler Tamás huga vagyok”   

message: Kedves , , illetve  és !
Köszönjük kiegészítéseidet a Künsztler Tamás cikkhez. Remélem, hogy nem veszed rossznéven, hogy kiegészítéseid egy részét átvittem erre a vitalapra, mert az „én” formában írt személyes megjegyzések nem illenek egy enciklopédiacikkhez.
Nyilván te sem szeretnéd, ha bárki tetszőleges ellenőrizhetetlen közlést tehetne a bátyádról szóló cikkbe. Egyelőre csak ip-számokkal képviselteted magad, és ez az IP-szám azt állítja magáról, hogy ő Künsztler Tamás egyetlen huga. Ha jónak látod, akkor küldjed el a fénymásolatát valamilyen iratnak, mint például az iskolai bizonyítványnak, születési vagy halálozási anyakönyvi kivonatnak, vagy bárminek, amivel igazolni tudod, hogy  a huga vagy, és a tőled származó adatok komolyan vehetőek a következő e-mail címre: info-hu (kukac) wikimedia.org.
Jó lenne, ha egy Wikipédia-nevet is választanál magadnak, és regisztrálnál azon, hogy könnyebb legyen veled kommunikálni. Az ip számod ugyanis folyton változik.
Kérünk, hogy írd bele a cikkbe a születésének és halálának helyét. Jó lenne, ha egy fényképet is feltöltenél róla. 
Karmelaüzenőlap 2009. január 24., 12:56 (CET)
thread_title:  Üzenet Künsztler Tamás hugának 

message: Melyik írásmód a helyes? Ha az s betűs, át kellene nevezni a cikket. Hierro vita 2009. január 26., 17:18 (CET)
thread_title:  Künsztler vagy Künstler?
Vita:Keszthelyi Rezső

message: Palócföld, Tiszatáj c. folyóiratokat belinkeltem, majd valamikor azokat is meg kell írni valakinek.
replies: text: Szépírói, szerkesztői és fordítói tevékenységét jellemezni kellene, megjelent köteteinek bevezetőiben, esetleg utószavaiban, vagy fülszövegeiben találhatsz ehhez irodalmat, meg Tandori Dezső róla szóló írásait is el kellene olvasni.– Mártiforrás 2009. január 17., 17:48 (CET)

message: azért kell az ISBN szám feltüntetése, mert az 100%-ig azonosíthatóvá teszi a dokumentumot, újabban gyakran a csak elektronikus formában megjelenő folyóiratok is kapnak nemzetközi ISSN azonosító számot, ha például a folyóiratnak nyomtatott és elektronikus változata is van, akkor más ISSN-t kap a nyomtatott és megint más ISSN-t az elektronikus dokumentum. Magyarországon az 1970-es évek elejétől kapnak a dokumentumok nemzetközi azonosító számot, nem kapnak a jegyzetek, belső kiadványok etc., tehát vannak kivételek. A Te hitelességedet is növeli, ha megadod az ISBN vagy ISSN számokat az általad idézett dokumentumokhoz.– Mártiforrás 2009. január 17., 18:05 (CET)
thread_title:  Nyomtatott forrásoknál
Vita:Bátonyterenye

message: A szócikket a korábbi állapotából (melyhez ugyancsak volt némi közöm) elkezdtem folyamatosan kibővíteni és átalakítani a látott kiemelt Balkány szócikk láttán. Van néhány forrás ami alapján szépen meg tudom növelni a tartalmát, tehát amikor lesz időm, akkor ezzel fogok foglalkozni.– Doubler vita 2009. január 17., 17:53 (CET)
thread_title:  A szócikkről 

message: A képeslapgyűjtemény-szekció nyelvezete nem jó, át kell írni, továbbá a jogsértést meg kell szüntetni. Több hibát most nem veszek elő, mert az említett kettő a legdurvább. Ezek miatt egyébként megtekintettnek sem szeretném jelölni. Sok sikert a szócikk bővítéséhez! Messiah, pertraktáció, Kérem, vandalizálja a szerklapomat! 2009. január 19., 01:09 (CET)
replies: text: Update: azonban, ha az a két hiba eliminálódik, simán jelölhető. Ha ~1 órán belül senki nem nyúl hozzá, akkor majd én törlök. Messiah, pertraktáció, Kérem, vandalizálja a szerklapomat! 2009. január 19., 01:11 (CET)

text: Update: rám nem jellemző módon bőségesen töröltem és átírtam pár dolgot. A sablonok létjogosultságát majd megállapítja valaki. Messiah, pertraktáció, Kérem, vandalizálja a szerklapomat! 2009. január 19., 02:08 (CET)
thread_title:  átdolgozni-sablon 

message: Tisztázni kellene, hogy melyik a helyes családnév, mivel a komáromi és a szőnyi Solymosy-Gyürky kastélyok rövid (szimpla) s-sel szerepelnek, itt pedig Solymosy Jenő szintén. --Voxfax vita 2014. augusztus 7., 12:02 (CEST)
thread_title:  Solymossy vagy Solymosy
Vita:Korai juhar

message: "véleményem szerint ez valóban a korai juhar, de ez nem egyezik a vérjuharral. A vérjuharnál, a levélzet sötét bordó és a virágok sötét rózsaszínek.A törzset inkább feketébe hajlóan sötét szürkének mondanám." (vitalapra áthozta: SyP 2009. január 18., 01:21 (CET))
Még csak nem is alfaj, viszont több változat. Kiegészítettem a cikket:
P/c vita 2009. január 18., 08:18 (CET)
thread_title: Anon beírása

message: Láttam, hogy máshol is így van, de nem értem, hogy a nemzetség alatti taxonoknak miért van alcsalád végződésük. Leírná ide valaki? Köszönöm előre is! --Yera vita 2014. április 30., 17:40 (CEST)
A „Fajcsoportot” és a „Fajsort” én tettem be a taxodobozba, ezt a szócikket használva: . De valójában nem tudom miért van úgy. DenesFeri vita 2014. május 1., 09:10 (CEST)
thread_title:  Kérdés
Vita:Márkus Imre

message: SZerintem nem nagyon fér bele a nevezetességi elvárásokba, azonkívül egy sajtóközlemény szó szerinti másolata, innen. Sajtóközlemény ugyan nem védett holmi, de nem is szócik!  Stewe  Feedback 2009. január 18., 01:38 (CET)
thread_title: Untitled
Vita:Izmael (Ábrahám fia)

message: Iszlám próféták és előfordulásuk a Bibliában:
Adam آدم Ádám,
Idris ادريس Énok,
Nuh نوح Noé,
Hud هود Ever,
Saleh صالح (ismeretlen),
Ibrahim ابراهيم Ábraham,
Lut لوط Lót,
Ismail اسماعيل Izmael,
Ishaq اسحاق Izsák,
Yaqub يعقوب Jákob,
Yusuf يوسف József,
Ayub أيوب Jób,
Shoaib شعيب Réhuel,
Musa موسى Mózes,
Harun هارون Áron,
Dhul-Kifl ذو الكفل (bizonytalan),
Daud داود Dávid,
Sulayman سليمان Salamon,
Ilyas إلياس Éliás,
Al-Yasa اليسع Elizeus,
Yunus يونس Jónás,
Zakariya زكريا Zakariás,
Yahya يحيى János (Johannes),
Isa عيسى Jézus,
Muhammed محمد Mohamed.
– Alensha SL lopja az aláírásomat 2009. január 18., 15:23 (CET)
Te drága Alensha, ha ez a lista megjelenhet a wiki svéd változtában, akkor miért vita tárgya magyarul?
thread_title: cikkből
Vita:Gauss–Osztrohradszkij-tétel

message: Habár a cikk jó, meg kellene (pontosabban) jelölni a forrásait, lásd WP:FORRÁS. A jelenlegi stílus semmiképp sem felel meg a szabványos forráshivatkozásnak, a köteteknek nemhogy az ISBN száma, de a szerzője sincs feltűntetve... AdamSiska vita 2009. január 18., 16:49 (CET)
== Vektor helyett vektortér ==
A tétel nem vektorokra, hanem vektormezőkre vonatkozna.
==Gauss-Osztrohradszkij-tétel==
Valamelyik retard átkeresztelte a cikket [Gauss-Osztrohradszkij-tétel]-re, helyes elnevezés:[Gauss–Osztrogradszkij-tétel] az egyik bizonyítóról írt angol cikk: https://en.wikipedia.org/wiki/Mikhail_Ostrogradsky
Akinek van jogosultsága nevezze már át és törölje a "h"-s linket, így félrevezető. Már 2017 óta így van...
Köszönöm szépen!
Az átkeresztelés oka, hogy mivel ukránnak tarják, ezért a nevét ukránból írják át. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. április 12., 19:30 (CEST)
thread_title:  Pontatlan források 

message: A tétel nem vektorokra, hanem vektormezőkre vonatkozna.
thread_title:  Vektor helyett vektortér 

message: Valamelyik retard átkeresztelte a cikket [Gauss-Osztrohradszkij-tétel]-re, helyes elnevezés:[Gauss–Osztrogradszkij-tétel] az egyik bizonyítóról írt angol cikk: https://en.wikipedia.org/wiki/Mikhail_Ostrogradsky
Akinek van jogosultsága nevezze már át és törölje a "h"-s linket, így félrevezető. Már 2017 óta így van...
Köszönöm szépen!
Az átkeresztelés oka, hogy mivel ukránnak tarják, ezért a nevét ukránból írják át. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. április 12., 19:30 (CEST)
thread_title: Gauss-Osztrohradszkij-tétel
Vita:Az Amazon

message: Edwin Mayer filmbeli neve az IMDB-n (is) helytelenül szerepel: Pedrosa. Helyesen (ahogy most az én írásomban is): Pedroza. Bizonyíték: A film 17. percének 17. másodpercében láthatunk egy táblát a falon: "MADERERA PEDROZA" vagyis (Pedroza fűrésztelep)
thread_title:  Megjegyzések
Vita:Páternoszter

message: A Kárpát-medencei páterposztereket is egybe kéne gyűjteni, hogy még hol található. ;) Bennófogadó 2009. január 18., 21:06 (CET)
Az angol wikiben ugyanennek a képnek az aláírása az, hogy 2007 óta nem üzemel, nálunk meg igen. Hogy éljen az ember ezzel a bizonytalansággal?  – Hkoala  2009. január 18., 21:24 (CET)
a miskolci egyetemen van egy, ha még megvan. (egyébként én azt hittem, azért hívják így, mert az ember úgy fél beszállni, hogy a miatyánkot mondja közben :D) – Alensha SL megint lopja az aláírásom 2009. január 18., 21:34 (CET)
MÁV-székház (Andrássy út), BKV székház (Akácfa utca), Egészségügyi Minisztérium. – Antissimo vita 2009. január 18., 21:42 (CET)
replies: text: Az angol cikkben országra lebontva részletes listák vannak, de nem tudtam rávenni magam, hogy lefordítsam.– Korovioff vita 2009. január 18., 21:54 (CET) Hkoala, ez nem a lét kínzó ellentmondásossága, eccerűen eljárt az idő a fordítás felett. De újra jók vagyunk :-)– Korovioff vita 2009. január 18., 21:58 (CET)
Én csak az alábbi verset örököltem felmenőimtől, ami a témába vág (senki ne gondolja, hogy sértésnek szánom):

text: Páternoszter

text: Apád suszter,

text: Anyád varga,

text: Te meg marha
TisztelettelKaboldy vita 2011. november 20., 06:14 (CET)
Formába öntés Ryca vita 2012. december 15., 19:02 (CET)
A Miskolci Egyetemen van és üzemel, sőt, felújították, de a teljes épületfelújítás befejezésééig üzemen kívül van. Jó szerencsét! 
A Budapesti Elektromos Művek (ELMŰ) székházában lévő páter üzemel, a mai nap is üzemel, nem lett leállítva

message: Biztosíthatok mindenkit róla, hogy az Oktatási Minisztérium páternosztere tökéletesen működik. Épp ma próbáltam ki. :)
--Kronosz 284 vita 2013. december 20., 20:22 (CET)
thread_title:  * Oktatási Minisztérium
Vita:Rubicon (folyóirat)

message: ez a rubicon honlapjának különböző oldlaairól van összeollózva (copy-paste...) – Timish  levélboksz 2009. január 18., 23:51 (CET)
Átdolgozás után már védhető, a copypaste sablont levettem.  Stewe  Feedback 2009. január 20., 10:52 (CET)

message: "továbbá: Rácz Árpád főszerkesztő szóbeli közlései" ? – Nullextra NULLEXTRAKADÉMIA 2009. február 28., 19:13 (CET)
A többi meg átszerkesztett önhivatkozás. Nincs két releváns, független, etc., úgyhogy a nevezetesség sem bizonyított, csak gyomrilag érzett. – Nullextra NULLEXTRAKADÉMIA 2009. február 28., 19:15 (CET)
thread_title:  nincs forrás
Vita:Itália egyesítése

message: Javaslom a címet „Itália egyesítésére” változtatni. Nevezhetjük „olasz egységnek”, mert az „olaszok csinálták”, de „Olaszország” nevű állam 1861-ig nem létezett, csak itáliai államok, akik között egy egységes itáliai állam célja lebegett. Tehát csak ezeket lehetett egyesíteni, aztán az egyesült alakzatot valaminek elnevezni. A sorrend az volt, hogy a Szárd(-Piemonti) Királyság sorban, egyenként elfoglalta és önmagába olvasztottaaz itáliai (nem  olaszországi) államokat, miközben az állam neve továbbra is Szárd(-Piemonti) Királyság maradt. Majd 1861-ben ugyanaz a Szárd(-Piemonti) Királyság, amely már az összes többi itáliai (nem olaszországi, nem Dél-Olaszországi!) államokat - a Pápai Állam kivételével - már önmagába olvasztotta, ezt követően átkeresztelte önmagát „Regno d'Italiára”, szó szerint „Itáliai Királyságra”, amit a magyar nyelvben (és csakis a magyar nyelvben) egy másik, megkülönböztető kifejezéssel „Olasz Királyságnak”, röviden „Olaszországnak” nevezünk. Olaszország (Olasz Királyság) addig nem létezett, az egyesülés aktusával jött létre, a történelemben először. Álláspontom szerint magyarul semmilyen 1861 előtti politikai alakulatot sem nevezhetünk Olaszországnak, semmilyen itáliai államot nem nevezhetünk „olaszországinak”. (Ez a probléma tudomásom szerint semmilyen más nyelvben nem fordul elő, csak a magyarban: az „Italia, Italy, Italie” stb. szót nem szabad automatikusan „Olaszországnak” (vagy Itáliának), az „Italiano” szót „olasznak” (vagy „itáliai”-nak) fordítani, hanem a történelmi és logikai kontextusok szerint kell választani a kettő közül. (Pl. A Nápoly–Szicíliai Királyság nem dél-olaszországi, hanem dél-itáliai állam volt, stb). Akela vita 2009. január 19., 13:26 (CET)
replies: text: : Érdemes lenne felvetni a kocsmafalon ezt, (a helyesírásin) mert ott többen észreveszik és hozzászólnak sztem. – Timish  levélboksz 2009. január 19., 13:28 (CET)
thread_title:  A nem létező Olaszország csak az egyesítés révén keletkezett
Vita:Barbalics Péter

message: Lektorálandó, mert alig van benne életrajzi adat, hibás a megfogalmazás, lásd: "Oszkárért" (értsd: Oscar-díj), stb. Cassandro  Ħelyőrség 2009. január 19., 15:53 (CET)
thread_title:  Lektor
Vita:Jonátán Netanjáhú

message: Öccse, Benjámín Netanjáhú nevének mintájára át kéne nevezni, de mi legyen a Jonatanból? --Pagonyfoxhole 2012. március 22., 22:42 (CET)
Hát ez eLVe asztala lenne, de ő mostanában nagyon nincs itt. – LApankuš 2012. március 22., 22:47 (CET)
Rendetlenkedik a gépe, de talán hamarosan jön. --Pagonyfoxhole 2012. március 22., 23:47 (CET)
Bízom benne, hogy így lesz. – LApankuš 2012. március 22., 23:52 (CET)
thread_title:  Névírás
Vita:Julija Volodimirivna Timosenko

message: Timosenko vagy Tyimosenko? Az Index.hu az utóbbit írja. Ha az ukrán nevek átírásáról van általános állásfoglalás a Wiki.hu-n, akkor bocs.
replies: text: így jó, ahogy most van: Julija Volodimirivna Timosenko. Sem a д sem a т hang nem lágyul a kemény ukrán и hang előtt az ukránban, csak az і előtt. A WP:CIRILL alapján, eredeti nyelven: Тимошенко Юлія Володимирівна. – Burumbátor Hajnali Tudósklub 2009. január 20., 06:41 (CET)
thread_title:  Timosenko vagy Tyimosenko?